《庄贤良有园在境上作诗相示因和韵》
宋代·韩淲

贺家池上园，自足了一世。是中风味佳，恨我未能至。

纵横十亩风，想见去荒秽。药苗与菜本，岁久必多置。

人生闲最乐，奚苦事名第。轩裳果可得，不过多仆婢。

争如老山林，庶足远朝市。能吟无自悲，逢酒便须醉。

因公发长谣，休去转觉易。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。